**ELŐTERJESZTÉS**

Bátaapáti Község Képviselő - testületének 2021. december 14-i

rendes/rendkívüli testületi ülésére

|  |  |
| --- | --- |
| Tárgy: | **Döntés a Központi háziorvosi ügyelet működtetéséhez szükséges 2022. évi települési hozzájárulások mértékéről**  |
| Előterjesztő: | Krachun Szilárd polgármester |
| Előterjesztést készítette: | Farkasné Szentpál Melinda igazgatási főelőadó |
| Előterjesztés száma: | 69 sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

A Völgységi Önkormányzatok Társulása alapfeladatai között szerepel az egészségügyi alapellátás együttes szervezése a 2015. évi CXXIII. törvény 5. § (1) bek. c) pontja alapján. A tagönkormányzatok külön-külön állnak szerződésben a feladatellátóval.

A háziorvosi ügyelet ellátását 2009. január 1-jétől a „BZS” Egészségügyi Szolgáltató Bt. biztosítja a térségben. 2010. április 1-jétől Bátaapáti csatlakozott a Bonyhádon működő ügyeleti ellátáshoz.

2016-tól az egészségügyi alapszolgáltatás részeként működtetett hétközi és hétvégi háziorvosi ügyelet működtetésére a települések hozzájárulást fizetnek. Ez az összeg 2016-ban 42,316 Ft/lakos/hó, 2017-2019. között 40 Ft/lakos/hó, 2020-2021-ben 44 Ft/hó/lakos volt.

A járásból öt település - Mórágy, Zomba, Kéty, Felsőnána, Murga - nem tartozik az ellátási területhez, viszont két baranyai település: Máza és Hidas igen. A szolgáltatás 20 társult településen 25. 932 fő lakos ellátását jelenti, ami az előző évhez képest 307 fős csökkenést jelent, ezzel arányosan pedig a lakosságszám alapú NEAK- hozzájárulás is csökken.

A feladatellátó BZS Bt. évről évre arról tájékoztatta a társulási tanácsot, hogy a feladatellátás biztosításához havonta átlagosan két 16 órás (hétközi) és három 24 órás (hétvégi) ügyelethez kell orvos közvetítő cégtől szolgáltatást vásárolnia. A közvetítő cég 2021. július 1-jétől jelentősen növelte árait (egy hétköznapi 16 órás ügyelet **96.000,- Ft**, egy szombati és vasárnapi 24 órás ügyelet **144.000,- Ft**, ünnepnapi 24 órás ügyelet **204.000,- Ft**, míg 2021. július 1. előtt **64.000,-, 108.000,- és 144.000,- Ft volt**.)

A költségemelkedés éves szinten **2.064.000 Ft többletkiadást jelent**, amelyet a NEAK- finanszírozásból és a korábbi települési hozzájárulásokból nem lehet kigazdálkodni, *ezért szükségessé vált a* ***települési hozzájárulás 44 Ft/lakos/hó emelése 50 Ft/lakos/hó összegre******emelése.*** Ezzel a 6 forintos, azaz 13,68 %-os emeléssel biztosítható az ügyelet zavartalan működése 2022-ben abban az esetben, ha a működési költségek nem emelkednek jelentősen.

Ahhoz, hogy a működtetés biztonságosan finanszírozható legyen, szükséges, hogy a települési képviselő-testületek 2021. december 31-ig döntsenek a központi háziorvosi ügyeleti ellátás biztosítását jelentő települési hozzájárulások befizetéséről. Az első részletfizetési határideje: 2022. január 31., míg a második részlet befizetésének határideje: 2022. június 30.

**Határozati javaslat**

**…/2021.(XII.14.) képviselő-testületi határozat**

Központi háziorvosi ügyelet települési hozzájárulásáról

Bátaapáti Község Önkormányzat Képviselő-testülete a 2015. évi CXXIII. törvény 5.§ (1) bek. c) pontja alapján dönt a központi háziorvosi ügyelet működtetéséhez szükséges települési hozzájárulás: 50 Ft/lakos/hó befizetéséről. A határozati javaslat 1. melléklete szerint megállapított összeget két részletben – 2022. január 31. és 2022. június 30-ig – utalja a feladatellátó BZS Bt. számára.

A működtető adatai:

**„BZS” Egészségügyi Szolgáltató Betéti Társaság**

Székhely: 7150 Bonyhád, Mónus Illés utca 86.

Cégbírósági bejegyzés száma: cg.17-06-005185

Adószáma: 21088249-1-17

Bankszámlaszám: Takarékbank Zrt. **71800013-11081612**

Képviseli: dr. Barcza Zsolt meghatalmazott képviselő

Telefon: +36-20/8077-357; +36-30/4655-362

E-mail: drbarczazs@gmail.com

**Határidő**: 2021. december 31.

**Felelős**: Krachun Szilárd polgármester

**A kivonatot kapja elektronikus formában**: A feladatellátó képviselője, dr. Barcza Zsolt és a Völgységi Önkormányzatok Társulása 2022. január 5-ig a vot7151@gmail.com címen.

Bátaapáti, 2021. december 6.

 Krachun Szilárd

 polgármester